অস্ত্র কারখানায় বিহার ও কলকাতা পুলিশের যৌথ হানা, আগ্নেয়াস্ত্র-সহ ধৃত ৩

কলকাতা: গাড়ির যন্ত্রাংশ তৈরির আড়ালে চলছিল অস্ত্র নির্মাণ (Arms Factory in Bihar)। বিহার ও কলকাতা পুলিশের যৌথ অভিযানে মধুবনিতে ধরা পড়ল ৩। জানা গিয়েছে, গোপন সূত্রে খবর পেয়ে বিহারের মধুবনীতে বেআইনি অস্ত্র কারখানায় (Madhubani Illegal Arms Factory) যৌথ অভিযান চালায় কলকাতা পুলিশের এসটিএফ এবং বিহার পুলিশ। কারখানায় তল্লাশি চালিয়ে বাজেয়াপ্ত করা হয়েছে বহু অস্ত্র। চার জনকে গ্রেফতার করেছে পুলিশ।

মধুবনীর খুটাউনা বাজারের ‘কিসান অর্টো পার্টস’ নামে দোকানে আড়ালে চলত এই অস্ত্র কারখানা। একটি দোকানে যৌথ তল্লাশি চালায় বিহার এবং কলকাতা পুলিশের বিশেষ টাস্ক ফোর্স। এই ঘটনায় তিন জনকে আটক করেছে পুলিশ। ধৃতেরা হলেন ইশতেয়াক আলম, তাঁর ভাই ইফতেকার আলম এবং তাঁদের সহযোগী রাজকুমার চৌধুরী ওরফে বিরজু। বিরজু অস্ত্র তৈরিতে পারদর্শী। তাঁর নির্দেশেই চলত অস্ত্রের কারখানা। অভিযুক্তদের জেরা করে আরও একটি বাড়িতে হানা দেন কলকাতা পুলিশের এসটিএফ তদন্তকারীরা। তল্লাশিতে ২৪টি সেভেন এমএম পিস্তলের বাট, একটি মিলিং মেশিন, গ্রাইন্ডিং মেশিন এবং ড্রিলিং মেশিন উদ্ধার করা হয়েছে।

আরও পড়ুন: বাংলায় স্কুলছুট শূন্য, অনেক পিছিয়ে বিহার! রিপোর্টে জানাল কেন্দ্র

এক নজরে তল্লাশির সময় কী কী উদ্ধার হয়েছে

1. 7 এমএম পিস্তল বডির 24 পিসি
2. 7 এমএম পিস্তল ব্যারেলের 24 পিসি
3. 7 এমএম পিস্তল স্লাইডারের 03 পিসি
4. একটি লেদ মেশিন
5. একটি মিলিং মেশিন।
6. দুটি ড্রিলিং মেশিন।
7. একটি নাকাল মেশিন.
8. একটি ওয়েল্ডিং মেশিন।
9. ইম্প্রোভাইজড আগ্নেয়াস্ত্র উত্পাদনের জন্য ব্যবহৃত অন্যান্য সরঞ্জাম এবং কাঁচামাল।

অন্য খবর দেখুন